[pic] | AZ EURÓPAI KÖZÖSSÉGEK BIZOTTSÁGA |

Brüsszel, 18.12.2006

COM(2006) 859 végleges

2003/0252 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlamentnek

„AZ EURÓPAI PARLAMENT ÉS A TANÁCS IRÁNYELVE a vezetői engedélyekről (átdolgozás)” című javaslatra vonatkozó tanácsi közös álláspontra irányuló módosításairól

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján

2003/0252 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapjánaz Európai Parlamentnek

„AZ EURÓPAI PARLAMENT ÉS A TANÁCS IRÁNYELVE a vezetői engedélyekről (átdolgozás)” című javaslatra vonatkozó tanácsi közös álláspontra irányuló módosításairól

(EGT vonatkozású szöveg)

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania az Európai Parlament által második olvasatban javasolt módosításokról. A Bizottság az alábbiakban ismerteti véleményét a Parlament módosítási javaslatairól.

2. Előzmények

A javaslat továbbítása az Európai Parlamenthez és a Tanácshoz (COM(2003) 621 –2003/0252(COD)): | 2003. december 3. |

Az Európai Gazdasági és Szociális Bizottság véleménye: | 2004. március 31. |

Az Európai Parlament véleménye, első olvasatban: | 2005. február 23. |

A közös álláspont minősített többséggel való elfogadása: | 2006. szeptember 18. |

Az Európai Parlament véleménye, második olvasatban | 2006. december 14. |

3. A javaslat célja

A Bizottság 2003. október 21-én irányelvjavaslatot fogadott el a vezetői engedélyekkel kapcsolatosan; ez a javaslat átdolgozás tulajdonképpen, tehát a vezetői engedélyekről szóló 91/439/EGK irányelv és annak további módosításai[1] helyébe lép. A javaslat fő célkitűzései a következők:

(1) a csalás lehetőségeinek csökkentése: a papír alapú vezetői engedély kibocsátási lehetőségének megszűntetése, ehelyett a műanyagkártya-formátum bevezetése; lehetőség integrált mikroáramkör használatára a vezetői engedélyen; érvényességi idő bevezetése a javaslat alkalmazási időpontját követően kibocsátott minden engedély esetében;

(2) a polgárok mozgásszabadságának biztosítása az érvényességi idő bevezetésével és – a hivatásos gépjárművezetőknél – a rendszeres orvosi vizsgálat gyakoriságának harmonizációjával;

(3) a közúti biztonság javításának elősegítése: segédmotoros kerékpár vezetésére jogosító vezetői engedély bevezetése; a legnagyobb teljesítményű járműtípusok vezetésére jogosító vezetői engedélyek esetében a fokozatos megszerzés elvének kiterjesztése; minimális követelmények bevezetése a járművezetői vizsga vizsgáztatóinak alapképesítésére és továbbképzésére; az egyediség elvének megerősítése a vezetői engedély birtoklása tekintetében (egy engedély – egy jogosult)

4. A Bizottság véleménye az Európai Parlament által elfogadott módosításokról

A Bizottság elfogadhatónak tartja az Európai Parlament által második olvasatban elfogadott valamennyi módosítást. A módosítások célja a vezetői engedélyekről szóló új irányelv összhangba állítása a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozat módosításáról szóló, 2006. július 17-i tanácsi határozattal.

5. Következtetés

Az EK-Szerződés 250. cikkének (2) bekezdése értelmében a Bizottság a fentiek szerint módosítja javaslatát.

[1] A legutóbb a 2000. szeptember 14-i 2000/56/EK bizottsági irányelvvel (HL L 237., 2000. szeptember 21., 45. o.) módosított, a vezetői engedélyekről szóló, 1991. július 29-i 91/439/EGK tanácsi irányelv (HL L 237., 1991. augusztus 24., 1. o.).